KIRJALLINEN KYSYMYS P-2504/02 esittäjä(t): Konstantinos Hatzidakis (PPE-DE) komissiolle. Luonnonkatastrofin aiheuttamat maataloussektorin vakavat ongelmat Kreetalla.



Virallinen lehti nro 110 E , 08/05/2003 s. 0062 - 0063



KIRJALLINEN KYSYMYS P-2504/02 esittäjä(t): Konstantinos Hatzidakis (PPE-DE) komissiolle (3. syyskuuta 2002) Aihe: Luonnonkatastrofin aiheuttamat maataloussektorin vakavat ongelmat Kreetalla Viime viikolla myrsky iski Kreetalle ja aiheutti laajaa vahinkoa maataloudelle, etenkin Iraklionin, Rethimnonin ja Hanian alueiden viinirypäleille. Ottaen huomioon, että - vahingot on mahdollista kattaa kansallisista varoista (ELGA), jos komissio antaa siihen luvan - osa rahoituksesta voitaisiin kattaa yhteisön tukikehysten alaisesta maatalouden kehityksen operatiivisesta ohjelmasta (jakamalla määrärahoja uudelleen tai käyttämällä varauksia), voisiko komissio kertoa, 1. mitä ehdotuksia Kreikka on esittänyt korvausten maksamisesta tuottajille, joita tämä luonnonkatastrofi koskee? 2. mitä korvausmahdollisuuksia tuottajilla on tässä tapauksessa yhteisön tukikehysten kautta? 3. miten on käytetty yhteisön tukikehysten varoja tämän vuoden alun lumimyrskyn aiheuttamien vahinkojen korvaamiseksi kreikkalaisille maanviljelijöille? Onko Kreikan hallitus toimittanut tiedotetta vahingoista (kysymys E-0057/02(1))? (1) EYVL C 160 E, 4.7.2002, s. 174. Franz Fischlerin komission puolesta antama vastaus (22. lokakuuta 2002) 1. Kreikan hallitus on ilmoittanut maatalous- ja kalastusasioiden neuvostolle 23. syyskuuta 2002 huonojen sääolojen vaikutuksesta maataloustuotantoon. Huonot sääolot aiheuttivat vahinkoa Kreikan alueilla erityisesti viinirypäleiden viljelylle ja rusinoiden tuotannolle Iraklionin, Rethimnonin ja Hanian alueilla Kreetalla elokuun 2002 aikana. Lisäksi Kreikan hallitus on ilmoittanut aikomuksestaan esittää Euroopan komissiolle pyynnön asiaankuuluvasta korvauksesta käyttäen nykyisen sääntelykehyksen mukaisia sopivia korvauskanavia ja -mahdollisuuksia. 2. Näiden vahinkojen merkityksestä riippuen yhteisön solidaarisuutta ja rahoitusta voidaan käyttää maaseutualueille koituvien ongelmien ratkaisemiseen mahdollisimman pikaisesti ja tuotantokapasiteetin jälleenrakentamiseen. Tämä koskee myös rusinoiden tuotantoa, joka on saattanut olla alttiimpi vahingoittumaan tällaisten huonojen sääolojen vaikutuksesta kesäkaudella. Toimenpiteisiin ryhtyminen kärsimään joutuneiden maaseutualueiden tukemiseksi ei ole komission tehtävä, vaan Kreikan on esitettävä asiaankuuluvat pyynnöt Kreikkaa koskevan yhteisön kolmannen tukikehyksen (20002008) nykyisten ohjelmien ja mekanismien puitteissa. Euroopan maatalouden ohjaus- ja tukirahastosta (EMOTR) myönnettävä tuki on osoitettava kokonaismäärärahojen puitteissa, jotka on tarkoitettu rakennerahastojen Kreikkaa koskevia tukitoimia varten ohjelmakaudella 20002006, määrittelemällä uudelleen komission hyväksymät ohjelman painopisteet. Nykyinen Kreikkaa koskeva maaseudun kehittämisen kansallinen toimenpideohjelma (20002006), jonka kokonaismäärärahat ovat 1 233 420 000 euroa, kattaa myös luonnonkatastrofit ja hätätilanteet 14 miljoonan euron määrärahalla. Jos tämä summa ei riitä, Kreikan viranomaiset voivat esittää pyynnön ohjelman painopisteiden uudelleen määrittelystä ja vastaavista määrärahoista. On syytä korostaa, että EMOTR:n tukitoimet kattavat tuotantokapasiteetin jälleenrakentamisen mutta eivät tulonmenetyksiä, jotka eivät ole tukikelpoisia. Jos tulonmenetysten korvaamiseen tarvitaan tukea, European Liaison Group for Agriculture -nimisen kreikkalaisen vakuutusorganisaation (ELGA) on ilmoitettava tällaisessa tapauksessa kansallisesta tukijärjestelmästä komissiolle hyväksymistä varten. 3. Kreikassa vuoden 2002 alussa huonoista sääoloista kärsineiden maaseutualueiden ja väestön mahdollisen tukemisen osalta on syytä kiinnittää huomiota siihen, että komissio hyväksyi hiljattain tukijärjestelmän käyttäen perustana Kreikan viranomaisten sitoumuksia, jotka on vielä sisällytettävä kansalliseen ministeriöiden väliseen päätökseen, joka muodostaa oikeusperustan tuen myöntämiselle. Kreikka ei ole tähän mennessä esittänyt virallista pyyntöä mahdollisesta EMOTR:n kautta annettavasta yhteisön tuesta tai Kreikkaa koskevan kolmannen yhteisön tukikehyksen ohjelmatyövarauksesta myönnettävästä rahoituksesta kärsimään joutuneiden maaseutualueiden ja väestön tukemiseksi.